“เงินบาท” เปิด 34.94 บ. แนะจับตาตัวเลขจ้างงานสหรัฐ
“เงินบาท” เปิดเช้าวันนี้ (10 มี.ค.) ที่ 34.94 บ. นักลงทุนจับตาตัวเลขจ้างงานนอกภาคเกษตรประจำเดือนก.พ.ของสหรัฐวันนี้
“เงินบาท” เปิดเช้าวันนี้ (10 มี.ค.) ที่ 34.94 บ. นักลงทุนจับตาตัวเลขจ้างงานนอกภาคเกษตรประจำเดือนก.พ.ของสหรัฐวันนี้
10 มี.ค. 2566

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้ (10 มี.ค.66) เปิดตลาด 34.94 บาท/ดอลลาร์ แข็งค่าเมื่อเทียบกับราคาปิดตลาดเมื่อวานที่ระดับ 35.20 บาท/ดอลลาร์
โดยดอลลาร์อ่อนค่าลง หลังจากกระทรวงแรงงานสหรัฐเปิดเผยตัวเลขผู้ยื่นขอสวัสดิการว่างงานครั้งแรกพุ่งขึ้น 21,000 ราย สู่ระดับ 211,000 รายในสัปดาห์ที่แล้ว ซึ่งเป็นระดับสูงสุดในรอบ 10 สัปดาห์ และสูงกว่าที่นักวิเคราะห์คาดการณ์ที่ระดับ 195,000 ราย
นอกจากนี้ นักลงทุนจับตาการเปิดเผยตัวเลขจ้างงานนอกภาคเกษตรประจำเดือนก.พ.ของสหรัฐในวันนี้
สำหรับกรอบค่าเงินบาทวันนี้ คาคว่าเคลื่อนไหวที่ ระดับ 34.80 – 35.20 บาท/ดอลลาร์ แนะผู้นำเข้า ควรซื้อเงินตราต่างประเทศเพื่อป้องกันความเสี่ยง ส่วนผู้ส่งออก ขายเงินตราต่างประเทศที่ระดับเหนือ 35.20 บาท/ดอลลาร์